คือหนูอยากสองถามอะค่ะพอดีวันที่28หนูไปมีเพศสัมพันธ์ใส่ถุงยางค่ะแต่หนูกินยาคุมฉุกเฉินไปด้วยแล้ววันที่29หนูท้องเสีย พอผ่านมาสองอาทิตย์หนูมีเลือดออกที่ช่องคลอดอะค่ะแต่ไม่ใช่ประจำเดือนมันน้อยมากๆแต่ออกมาตลอดเป็นมาสองวันค่ะแล้วหลังจากนั้นก็ไม่มีเลือดแล้วค่ะแต่มีตกขาวเยอะมากๆอันนี้เป็นเอฟเฟคจากยาคุมมั้ยคะเพราะหนูลองเสิชแล้วมันคล้ายกับเลือดล้างหน้าเด็ด หนูทานยาคุมแบบ 1 เม็ดของ maple forte ค่ะแล้ว
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%จริงๆแล้วไม่มีความจำเป็นต้องใช้ยาคุมฉุกเฉินตามเข้าไปอีก แต่หากกินไปแล้ว หลังการกินยาอาจจะมีเลือดออกผิดปกติทางช่องคลอดตามมาได้ประมาณ 1-2 สัปดาห์หลังจากนั้น และประจำเดือนอาจมาคลาดเคลื่อนได้ไม่เกิน 35 วันจากรอบก่อน เป็นแค่ในรอบเดือนนั้นๆดังนั้นการที่มีเลือดออกช่องคลอดน้อยๆอาจจะยังเกี่ยวกับยาได้ ไม่ได้บ่งบอกว่ายาได้ผลหรือไม่ ต้องสังเกตรอบเดือนด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ